For What It's Worth

«For What It's Worth» er ein song skriven av Stephen Stills og framført av Buffalo Springfield. Han vart gjeven ut som singel i januar 1967 og seinare på ei nyutgjeving av det første albumet deira, Buffalo Springfield. Singelen nådde sjuandeplassen på den amerikanske singellista. I 2004 vart songen rangert på 63. plass på lista til Rolling Stone over dei 500 største songane gjennom tidene. På lista til Acclaimed Music ligg songen på 99. plass på lista over dei største songane gjennom tidene og på 8. plass på beste song frå 1967.

Songinformasjon
Songen har vorte eit symbol for turbulensen og konfrontasjonane som oppstod i 1960-åra, særleg i samband med Vietnamkrigen, men Stills skreiv visstnok songen som ein reaksjon på ei hending der politiet aksjonerte mot ungdom som protesterte på stenginga av Pandora's Box, ein klubb på Sunset Strip i West Hollywood i California.  Tittelen på songen finst ikkje noko stad i teksten og vert meir hugsa for den første linja i refrenget: «Stop, children, what's that sound?»

Stills sa i eit intervju at namnet på songen kom til då han presenterte han for leiaren i plateselskapet Ahmet Ertegün, som hadde signert avtalen med Buffalo Springfield til den Atlantic Records-eigde etiketten ATCO. Han sa: «I have this song here, for what it's worth, if you want it.»

Songen vart framført av Buffalo Springfield då dei vart innlemma i Rock and Roll Hall of Fame.

Kjelder
Denne artikkelen bygger på «For What It's Worth (Buffalo Springfield song)» frå ,  den 22. oktober 2010. 
 oppgav desse kjeldene:

Bakgrunnsstoff
Reasontorock analysis of song


Kategori:Songar frå 1966
Kategori:Singlar frå 1967
Kategori:Singlar frå 1969
Kategori:Atco Records-singlar
Kategori:Buffalo Springfield-songar
Kategori:Grammy Hall of Fame Award
Kategori:Protestsongar
Kategori:Songar om California
Kategori:Songar skrivne av Stephen Stills
Kategori:Songar produserte av Arif Mardin
Kategori:Songar produserte av Tom Dowd
Kategori:Songar produserte av Jerry Wexler
 063
Kategori:Cher-songar
Kategori:Simple Minds-songar